स्कूटी पर सवार लुटेरे ने चेन खींची तो दोनों भिड़ गईं... VIDEO
Maharashtra Pune Chain Snatching Video Footage: Grandmother and Granddaughter Beat Up Thief स्कूटी सवार ने वृद्ध महिला के गले से सोने की चेन खींचने की कोशिश की. हैरानी बात यह रही कि दादी और पोती दोनों मिलकर चेन खींचने वाले से भिड़ गईं
महाराष्ट्र के पुणे में चेन स्नैचिंग की वारदात का वीडियो सामने आया है। जहां एक स्कूटी सवार ने बुजुर्ग महिला के गले से सोने की चेन खींचने की कोशिश की। लेकिन वह बुजुर्ग महिला और उसकी पोती की बहादुरी के चलते चेन नहीं लूट सका।
घटना पुणे के शिवाजीनगर की मॉडल कॉलोनी की है। हालांकि झूमा-झटकी में महिला सड़क पर गिर पड़ी, जिससे उसे मामूली चोटें आई हैं।
पोतियों के साथ घर जा रही थी महिला, तभी हुई घटना
बुधवार रात 8 बजे के करीब 60 साल की लता घाग अपनी दो पोतियों के घर वापस जा रहीं थीं। इस दौरान एक स्कूटी सवार उनके पास आता है, उसने चेहरा छिपाने के लिए हेलमेट पहना था। वह लता से पता पूछने लगता है। ज्यों ही महिला युवक के करीब जाती है, वह झप्पटा मारकर उनके गले से सोने की चेन छीनने की कोशिश करता है।
दादी को मुसीबत में देख, पोती चेन खींचने वाले पर हमला कर देती है। हालांकि, आरोपी भागने में कामयाब हो जाता है। पुलिस मामले की जांच कर रही है।
चेन स्नैचिंग से जुड़ी ये खबरें भी पढ़ें...
गाजियाबाद में दिनदहाड़े SDM की पत्नी से लूट
गाजियाबाद के वसुंधरा इलाके में बाइक सवार बदमाशों ने SDM की पत्नी को लूट लिया। वह शॉप से दूध लेकर लौट रही थी, इतने में बदमाश आए और सोने की चेन लूटकर फरार हो गए। मामले में थाना इंदिरापुरम में FIR दर्ज कराई गई है। सोने की चेन लूटते वक्त बाइक सवार 2 बदमाश CCTV में दिखे हैं। पढ़ें पूरी खबर...
रतलाम में चेन स्नैचिंग का VIDEO
रतलाम में बदमाशों के हौसले लगातार बुलंद होते जा रहे हैं। मंगलवार रात एक किराना दुकान पर गुटखा पाउच खरीदने के बहाने आए बदमाश महिला दुकानदार के गले से सोने की चेन झपट कर ले गया। चेन स्नैचर के साथ उसका एक सहयोगी भी था, जिसके साथ वह मोटरसाइकिल पर बैठकर फरार हो गया। पढ़ें पूरी खबर...